*Par atklāta konkursa*

## *“Tiesības noslēgt vispārīgo vienošanos par tramvaju sliežu piegādi”*

 *(ID Nr.RS/2022/15) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

**Jautājums:**

1. Vai piedāvājuma nodrošinājumu bankas garantijas veidā var sniegt par visām daļām vienas garantijas ietvaros (par visu summu) vai arī nepieciešama atsevišķa bankas garantija par katru atklātā konkursa daļu?

**Atbilde:**

Garantiju var iesniegt kā vienu dokumentu par visām daļām, attiecībā uz kurām pretendents iesniedz piedāvājumu.

**Jautājums:**

1. Ņemot vērā šī brīža ekonomisko un ģeopolitisko situāciju, kas veido ievērojamas svārstības izejmateriālu, enerģijas resursu un transporta izmaksās īstermiņā, vai šī konkursa ietvaros ir iespēja izmantot cenu pielāgošanas formulu (kur tiktu ņemta vērā izmaiņas metāla cenu, darba spēka izmaksu, inflācijas u.c. faktori), kas ļautu pielāgot cenu nākotnes piegādēm (piemēram, 2023. gadā) atbilstoši tirgus situācijai?

**Atbilde:**

Atklāta konkursa ietvaros, pirmajam piegādes apjomam, attiecībā uz kuru pretendentiem ir jāiesniedz finanšu piedāvājums, cenas netiek plānots indeksēt. Attiecībā uz otro piegādi tiks noslēgta vispārīgā vienošanās, kuras ietvaros 2023.gada martā tiks organizēta cenu aptauja, un vispārīgās vienošanās dalībniekiem būs iespējams iesniegt aktuālās cenas.

Iepirkumu komisijas priekšsēdētāja Karīna Meiberga